จับหนุ่มป่วยเบาหวาน ปลูกกัญชาริมรั้ว เป็นสมุนไพรรักษาโรค 
หนุ่มใหญ่วัย 48 ปี ปลูกกัญชาไว้ริมรั้ว มีทั้งต้นใหญ่ต้นเล็ก ตำรวจไปจับ สารภาพปลูกเอง ไม่ได้นำมาเสพเป็นยาเสพติด หรือจำหน่าย แต่ใช้เป็นสมุนไพรรักษาโรคเบาหวานเวลา 08.00 น. วันที่ 21 ก.พ. พ.ต.อ.สุทธิพงษ์ พงศ์ประภาอำไพ ผกก.สภ.บ้านโป่ง พ.ต.ท.ธารา ศรีพรหมคำ รอง ผกก.ป. ร.ต.อ.เสมา นิ่มเนตร รอง สวป. และชุดปราบปรามยาเสพติด ร่วมกันเผยผลการจับกุมตัว นายนิรันดร์ ประมงกิจ อายุ 48 ปี อยู่บ้านเลขที่ 18/14 หมู่ 10 ต.เบิกไพร อ.บ้านโป่ง พร้อมของกลางต้นกัญชาปลูกในกระถางพลาสติกสีดำ ความสูง 1.80 เมตร จำนวน 16 ต้น และต้นกัญชา สูง 5 ซม. ปลูกในถุงพลาสติกดำ จำนวน 46 ต้นสืบเนื่องจากก่อนหน้านี้ เจ้าหน้าที่รับแจ้งมีผู้ลักลอบปลูกต้นกัญชาที่บ้านพัก จึงนำกำลังไปตรวจสอบพบนายนิรันดร์แสดงตัวเป็นเจ้าของบ้าน บริเวณริมรั้วหลังบ้านพบกับต้นกัญชาทั้งใหญ่และเล็กปลูกรวมกันจำนวน 62 ต้น จึงควบคุมตัวพร้อมตรวจยึดของกลางทั้งหมดสอบสวนผู้ต้องหารับสารภาพว่า ต้นกัญชาทั้งหมดเป็นของตนจริง โดยปลูกไว้เพื่อจะนำมากินรักษาโรคความดันที่ตนเองเป็นอยู่เท่านั้น ไม่ได้มีไว้ขายหรือจำหน่ายแต่อย่างใด เบื้องต้นนำตัวผู้ต้องหาส่ง สภ.บ้านโป่ง ดำเนินคดีตามกฎหมายต่อไป
หนุ่มใหญ่วัย 48 ปี ปลูกกัญชาไว้ริมรั้ว มีทั้งต้นใหญ่ต้นเล็ก ตำรวจไปจับ สารภาพปลูกเอง ไม่ได้นำมาเสพเป็นยาเสพติด หรือจำหน่าย แต่ใช้เป็นสมุนไพรรักษาโรคเบาหวาน 
จับปลูกกัญชา,ปลูกกัญชา,ลักลอบปลูกกัญชา,กัญชารักษาโรค,ข่าวทั่วไป